Ұлттық қорда 58 млрд АҚШ доллары бар
"Ұлттық қорда 58 млрд АҚШ доллары бар" | "https://abai.kz/post/192667"
TITLE: Ұлттық қорда 58 млрд АҚШ доллары бар
URL: https://abai.kz/post/192667
META: "Ұлттық қорда 58 млрд АҚШ доллары бар" | "https://abai.kz/post/192667"
DATE: 30.12.2024
AUTHOR(s): Abai.kz
TOTAL WORDS: 173
TEXT: Қазақстан Республикасы Парламенті Сенатының Қаржы және бюджет комитетінің төрағасы Сұлтанбек Мәкежанов «Jibek Joly» телеарнасының «УӘДЕ» жобасына сұхбат берді. Сенатор Ұлттық қордың қазіргі жағдайы және оның болашағына қатысты өзекті мәселелерді айтты. Сұлтанбек Мәкежановтың айтуынша, қазіргі таңда Ұлттық қорда 58 млрд АҚШ долларына тең қаржы бар. Сенатор балаларға инвестициялық табыс есебінен 50%-ы бөлінгенін, әр балаға биыл 100 доллар берілгенін атап өтті. Келесі жылы бұл көрсеткіштің 130 долларға дейін өсуі жоспарланып отыр. Сұхбат барысында журналист Ерболат Мұхамеджан Ұлттық қорды ұлғайтудың нақты жоспарлары туралы сұрақ қойды. Сенатордың айтуынша, қордың 2030 жылға дейінгі дамуына арналған стратегиясы бар. «Қордың өсімі жоспарланған. Егер биылғы жылы қор 58 млрд доллар болса, келесі жылы 62 млрд долларға, ал одан кейінгі жылы 69 млрд долларға жетеді деп күтілуде. Алайда, геосаяси ахуал және көрші елдерге тәуелділік сияқты сыртқы факторлар белгілі бір қауіп тудырады. Дегенмен, бұл процесті Ұлттық экономика министрлігімен бірлесіп әр тоқсан сайын бақылап отырамыз», – деп түсіндірді сенатор. Айта кету керек, Ұлттық қордың басты міндеті – болашақ ұрпақ үшін қаржы резервін жинақтап, жаһандық шикізат нарығындағы өзгерістердің еліміздің экономикасына әсерін азайту. Сұхбатқа сілтеме: Abai.kz
